
 RAPORT  SUPLIMENTAR 
asupra proiectului de Lege pentru modificarea Anexei nr. 1 la Ordonanţa Guvernului nr. 26/1994 privind drepturile de hrană, în timp de pace, ale personalului din sectorul de apărare naţională, ordine publică şi siguranţă naţională
  
În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere şi avizare în fond, în procedură obişnuită, cu proiectul de Lege pentru modificarea Anexei nr. 1 la Ordonanţa Guvernului nr. 26/1994 privind drepturile de hrană, în timp de pace, ale personalului din sectorul de apărare naţională, ordine publică şi siguranţă naţională, transmis cu adresa nr. PL x 852 din 13 decembrie 2010, înregistrat cu nr. 32/380/16.12.2010.
La întocmirea raportului, Comisia a avut în vedere avizul favorabil al Consiliului Legislativ,                                nr. 1065/24.08.2010.
Comisia juridică, de disciplină şi imunităţi, cu nr. PLx852 din 25 ianuarie 2011 a avizat favorabil acest proiect de lege. 

Proiectul de lege a fost adoptat de Senat, în calitate de primă Cameră sesizată, în condiţiile art. 115 alineatul (5) teza a III-a din Constituţia României, republicată.
Proiectul de Lege are ca obiect de reglementare modificarea punctului I din anexa nr. 1 la Ordonanţa Guvernului nr. 26/1994 privind drepturile de hrană, în timp de pace, ale personalului din sectorul de apărare naţională, ordine publică şi siguranţă naţională, prin eliminarea normei pentru ţigări care se acordă studenţilor şi elevilor din învăţământul militar.
În conformitate prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat, în şedinţa din 8 februarie 2011, proiectul de lege, propunând adoptarea cu un amendament a acestuia. 
Plenul Camerei Deputaţilor, în şedinţa din 28 februarie 2011, în temeiul dispoziţiilor art. 70 din Regulamentul Camerei Deputaţilor, republicat, cu modificările ulterioare, a hotărât retrimiterea iniţiativei legislative Comisiei pentru apărare, în vederea reexaminării şi depunerii unui nou raport.

Potrivit dispoziţiilor art. 61 din Regulamentul Camerei Deputaţilor, republicat, Comisia a reluat dezbaterile asupra acestei iniţiative legislative în şedinţa din 1 martie 2011.

La lucrările Comisiei au fost prezenţi 22 de deputaţi, din totalul de 24 de membri ai comisiei. 
Proiectul de lege, potrivit art. 75 alin. (1) şi (3) din Constituţia României, republicată, şi art. 92 alin. (9) pct. 1 din Regulamentul Camerei Deputaţilor, republicat, este de competenţa decizională a Camerei Deputaţilor.
Proiectul de lege face parte din categoria legilor ordinare.

În urma reexaminării, membrii Comisiei au hotărât, cu unanimitate de voturi pentru, să propună plenului Camerei Deputaţilor adoptarea proiectului de Lege pentru modificarea Anexei nr. 1 la Ordonanţa Guvernului nr. 26/1994 privind drepturile de hrană, în timp de pace, ale personalului din sectorul de apărare naţională, ordine publică şi siguranţă naţională, cu următoarele amendamente:
AMENDAMENTE ADMISE

	Nr. crt.


	Text act normativ de bază
OG nr. 26/1994
	Text adoptat de Senat


	Amendament propus

(autorul amendamentului)
	Motivarea amendamentelor propuse

	1. 
	         -
	Lege pentru modificarea Anexei nr. 1 la Ordonanţa Guvernului nr. 26/1994 privind drepturile de hrană, în timp de pace, ale personalului din sectorul de apărare naţională, ordine publică şi siguranţă naţională
	Nemodificat
	

	2.
	Anexa 1

Norma de hrană nr. 13   Normă pentru ţigări 

Anexa 1

Norma de hrană nr. 8  4.315 calorii om/zi
	Articol unic: Pe data intrării în vigoare a prezentei legi, se abrogă Norma de hrană nr. 13 – Normă pentru ţigări -, din Anexa nr. 1 – Norme de hrană ale personalului din sectorul de apărare naţională, ordine publică şi siguranţă naţională, în timp de pace -, pct. I. Norme de hrană comune, la Ordonanţa Guvernului nr. 26/1994 privind drepturile de hrană, în timp de pace, ale personalului din sectorul de apărare naţională, ordine publică şi siguranţă naţională, republicată în Monitorul Oficial al României, partea I, nr. 144 din 9 aprilie 1998, cu modificările şi completările ulterioare.
	Articol unic – Anexa nr. 1 – Norme de hrană ale personalului din sectorul de apărare naţională, ordine publică şi siguranţă naţională, în timp de pace -, pct. I. - Norme de hrană comune -, la Ordonanţa Guvernului nr. 26/1994 privind drepturile de hrană, în timp de pace, ale personalului din sectorul de apărare naţională, ordine publică şi siguranţă naţională, republicată în Monitorul Oficial al României, Partea I, nr. 144 din 9 aprilie 1998, cu modificările şi completările ulterioare, se modifică după cum urmează:
1. Norma de hrană nr. 13 se abrogă.

2. Norma de hrană nr. 8 se modifică şi va avea următorul cuprins:
“Norma de hrană nr. 8                                   4.462 calorii om/zi”.
Autorii amendamentelor: deputaţii Niculae Mircovici, George Scutaru, Eugen Bădălan, Ana Gheorghe, Mózes Zoltán Pálfi şi Eugen Bejinariu.

	Creşterea plafonului caloric al normei de hrană nr. 8 care se acordă, în mod gratuit, elevilor şi studenţilor militari din instituţiile de învăţământ militare şi civile, cu 147 de calorii (echivalentul valoric al normei de ţigări abrogate, respectiv 1 leu /zi).

